ߛߏߣߌ߲ߞߋ߫ ߡߌߙߌ߲ߘߌ

ߛߏߣߌ߲ߞߋ ߟߎ߬ ߦߋ߫ ߝߘߊ߬ߝߌ߲߬ߠߊ߫ ߛߌߦߊ ߘߏ߫ ߟߋ߬ ߘߌ߫߸ ߡߍ߲ ߦߋ߫ ߘߍ߬ߡߍ߲߬ߘߌ߫ ߟߊ߫ ߡߊ߲߬ߘߋ߲߬ߞߊ߲ ߠߎ߬ ߟߊ߫، ߡߍ߲ ߠߎ߬ ߦߋ߫ ߡߊ߬ߟߌ ߕߟߋ߬ߓߋ ߞߐ߬ߘߎ߮ ߘߐ߫߸ ߡߏߙߌߕߊߣߌ߲߫ ߞߐ߬ߘߎ߮ ߘߐ߫߸ ߛߣߍ߬ߜ߭ߊߟߌ߫ ߕߟߋ߬ߓߋ ߘߐ߫߸ ߜ߭ߊ߲ߓߌ߫߸ ߊ߬ ߣߌ߫ ߖߌ߬ߣߍ߫ ߖߊ߬ߟߏ߲߫ ߕߌ߲߬ߞߎߘߎ߲ ߘߐ߫. ߊ߬ߟߎ߬ ߦߋ߫ ߡߙߊ߬ߞߊ߬ߞߊ߲ ߠߋ߬ ߝߐ߫ ߟߊ߫߸ ߊ߬ ߦߋ߫ ߝߐ߫ ߟߊ߫ ߡߍ߲ ߡߊ߬ ߝߣߊ߫ ߞߏ߫ ߛߙߊ߬ߞߎ߬ߟߋ ߟߎ߬߸ ߊߖ߭ߍߙ ߟߎ߬߸ ߊ߬ ߝߣߊ߫ ߦߋ߫ ߡߊ߲߬ߘߋ߲߬ߞߊ߲ ߘߏ߫ ߟߋ߬ ߘߌ߫. ߛߏߣߌ߲ߞߋ ߟߎ߬ ߟߋ߬ ߦߋ߫ ߜ߭ߊ߰ߣߊ߫ ߝߊ߰ߡߊ߬ߟߊ ߜߙߋ߬ߡߊ߬ߕߍ߰ߓߊ߮ ߘߌ߫ ߂߀߀ ߟߊ߫ ߌ.ߡ ߢߍ߫߸ ߊ߬ ߣߌ߫ ߁߂߄߀ ߌ.ߡ ߞߐ߫، ߛߏߣߌ߲ߞߋ ߓߏߟߏ߲߫ ߘߋߣߍ߲ ߠߎ߬ ߦߋ߫ ߖߊ߬ߜ߭ߊ߲߬ߞߊ ߣߌ߫ ߥߊ߲߬ߜ߭ߙߊ ߟߋ߬ ߘߌ߫. ߜ߭ߊ߰ߣߊ߫ ߝߊ߰ߡߊ߬ߟߊ ߥߦߊ߬ߣߍ߲، ߏ߬ ߞߐߝߟߌ ߞߍ߫ ߘߊ߫ ߛߏ߲ߣߌ߲ߞߋ ߟߎ߬ ߝߋߝߋ ߟߋ߬ ߘߌ߫ ߞߊ߬ ߖߍ߲ߛߍ߲߫ ߞߊ߬ߝߏ ߟߎ߬ ߟߊ߫ ߦߏ߫ ߡߏߙߌߕߊߣߌ߲߫߸ ߡߊ߬ߟߌ߸ ߛߣߍ߬ߜ߭ߊߟߌ߫߸ ߓߙߎߞߌߣߊ߫ ߝߊ߬ߛߏ߫߸ ߜ߭ߊ߲ߓߌ߫߸ ߞߘߏߥߊߙߌ߫߸ ߖߌ߬ߣߍ߫ ߞߊ߲ߓߍ߲߸ ߓߌ߲߭ ߜ߭ߊߣߊ߬߸ ߣߌߗ߭ߍߙߌߦߊ߫ (ߞߊߣߏ߫) ߜ߭ߌ߬ߣߍ߫ ߓߌ߬ߛߊ߬ߥߎ߫߸ ߊ߬ ߣߌ߫ ߤߊߟߌ߬ ߛߙߊ߬ߟߏ߲߬ ߣߌ߫ ߟߌߓߋߙߌߦߊ߫ ߟߎ߫ ߣߴߊߝߙߌߞߌ߬ ߕߟߋ߬ߓߋ ߞߊ߬ߝߏ߬ ߜߘߍ߫ ߟߎ߫ ߘߐ߫߸ ߡߍ߲ ߠߎ߬ ߘߊ߲߬ߠߊߕߍ߰ߣߍ߲߬ ߕߍ߫ ߡߎߣߎ߲߬ ߞߎߡߘߊ ߣߌ߲߬ ߝߊ߲߬ߓߊ ߘߟߊߡߌ߬ߘߊ߬ߣߍ߲߫ ߦߋ߫ ߊ߲߬ߜ߭ߌߟߋ ߥߞߌߔߋߘߌߦߊ ߟߋ߬ ߡߊ߬, ߓߊ߬ߙߌ߬ ߊ߬ ߝߊ߲߭ ߘߏ߫ ߟߎ߫ ߕߊ߬ߣߍ߲߫ ߦߋ߫ ߛߟߏ߬ߡߊ߯ߣߊ߫ ߞߊ߲ߕߍ߫ ߟߊ߫ ߞߝߊ߬ ߛߓߍߣߍ߲ ߘߏ߫ ߟߋ߬ ߡߊ߬ ߞߏ߫: ߡߊ߲߬ߘߋ߲߫ ߘߐ߬ߝߐ, ߊ߬ ߣߌ߫ ߛߏߣߌ߲ߞߋ ߟߎ߬ ߟߊ߫ ߘߊߘߝߐߟߌ ߘߐ߬ߝߐ ߘߏ߫ ߟߎ߫..

ߊ߬ߟߎ ߟߋ߬ ߞߍ߫ ߘߊ߫ ߝߘߊ߬ߝߌ߲߬ߠߊ߫ ߕߟߋ߬ߓߋ ߛߌߦߊ߫ ߝߟߐ߫ ߟߎ߫ ߘߌ߫߸ ߡߍ߲ ߠߎ߬ ߘߏ߲߬ ߘߊ߫ ߛߌ߬ߟߊ߬ߡߊ߬ߦߊ ߘߐ߫ ߝߊ߯ߘߐߞߍ߫ ߁߀߲ ߞߎ߲߬ߕߊ߮ ߞߘߐ߫. ߞߊ߬ߞߎߘߊ ߛߏߣߌ߲ߞߋ߫ ߡߌߊߌ߲ߘߌ ߟߎ߬ ߦߋ߫ ߓߛߌ߬ߞߌ߬ߟߌ߫ ߟߊ߫߸ ߞߴߊ߬ߟߎ߫ ߦߙߌߞߊ ߦߋ߫ ߓߍ߲߬ ߠߊ߫ ߡߐ߱ ߞߋ߲߬ߥߟߎ߫ ߝߌ߬ߟߊ߫ ߟߋ߬ ߡߊ߬. ߛߏߣߌ߲ߞߋ ߟߎ߬ ߟߊ߫ ߟߊ߲߬ߘߊ ߣߌ߫ ߡߊ߲߬ߘߋ߲߬ߞߊ ߟߎ߬ ߕߊ ߓߍ߯ ߦߋ߫ ߞߋߟߋ߲߫ ߠߋ߬ ߘߌ߫ ߖߐ߲߫، ߝߏ߫ ߣߴߊ߬ ߞߍ߫ ߘߊ߫ ߡߏߙߌߕߊߣߌ߲߫ ߕߊ ߟߎ߬ ߘߌ߫. ߓߊ ߏ߬ ߟߎ߫ ߞߊ߬ ߊߙߊߓߎ߫ ߟߊ߲ߘߊ ߟߎ߬ ߟߋ߬ ߞߴߊ߬ߟߎ߫ ߕߊ ߟߎ߬ ߘߌ߫߸ ߘߍ߬ߘߐ߬ߞߏ ߟߎ߬ ߣߌ߫ ߟߊ߲߬ߘߊ ߕߐ߬ߡߊ ߟߎ߬ ߓߍ߯ ߘߐ߫. 
ߛߏߣߌ߲ߞߋ߫ ߛߌ ߟߎ߬ 
ߛߏߣߌ߲ߞߋ ߟߎ߬ ߕߊ߫ ߝߐߟߌ߫ ߘߐ߫ ߞߏ߫ ߛߌ߫ ߣߊ߯ߣߌ߲߫ ߘߐߙߐ߲߫ ߠߋ߬ ߕߘߍ߬ ߦߋ߫ ߡߙߊ߬ߞߊ ߣߌ߫ ߡߊ߬ߣߌ߲߬ߞߊ ߟߎ߬ ߟߊ߫ ߣߊ߬ߟߌ ߕߎ߬ߡߊ ߟߊ߫. ߡߍ߲ ߠߎ߬ ߓߏߟߏ߲ߓߐߣߍ߲߫ ߦߋ߫ ߞߊ߬ ߞߍ߫ ߕߟߋ߬ߓߋ ߣߌ߲߬ ߛߌ ߓߍ߯ ߘߌ߫. ߊ߬ߟߎ߬ ߦߋ߫ ߛߌ߫ ߣߊ߯ߣߌ߲ ߏ߬ ߟߎ߫ ߖߊ߬ߕߋ߬ ߟߊ߫ ߢߌ߲߬ ߠߎ߫ ߟߋ߬ ߘߌ߫: ߞߊ߬ߞߟߐ߸ ߞߎ߬ߛߊ߸ ߥߊ߰ߜ߭ߍ߸ ߊ߬ ߣߌ߫ ߢߊ߯ߙߋ.

ߛߌ ߏ߬ ߟߎ߬ ߛߏ߯ߙߏߣߍ߲߫ ߦߋ߫ ߛߌ ߣߌ߫ ߖߊ߬ߡߎ߲ ߢߌ߲߬ ߠߎ߫ ߟߋ߬ ߟߊ߫: ߞߊ߬ߞߟߐ (ߞߊ߬ߞߙߐ)߸ ߝߏߝߣߊ߸ ߡߜ߭ߊ߬ߛߊ߸ ߘߊ߬ߙߊߡߍ߫߸ ߛߎ߬ߞߎߣߊ߲߬߸ ߖߊ߯ߙߋ߫߸ ߕߎ߲߬ߞߊ߯ߙߊ߫߸ ߛߌ߬ߛߋ߸ ߛߎ߬ߥߊ߬ߙߋ߸ ߛߊ߬ߞߐ߸ ߛߊ߬ߣߜ߭ߏ߸ ߥߊ߬ߜ߭ߋ߸ ߞߊ߬ߓߊ߸ ߖߊ߰ߣߍ߸ ߛߌ߬ߡߊߜ߭ߊ߲߸ ߕߙߏߜ߭ߎߙߋ߸ ߖߊ߬ߞߊ߬ߓߌ (ߖߊ߰ߓߌ)߸ ߛߌ߬ߟߊ߸ ߕߎ߬ߙߋ߸ ߞߎ߬ߡߊ (ߞߏ߬ߡߊ)߸ ߘߊߓߏ߸ ߓߊ߬ߕߟߌ߸ ߞߊ߬ߞߋ߸ ߞߋ߬ߓߋ߸ ߞߊ߬ߟߐ߸ ߞߊ߬ߟߏ߬ߞߊ߸ ߘߎߜ߭ߎ߬ߙߋ (ߘߎߞߎ߬ߙߋ)߸ ߓߜ߭ߊ߬ߦߜ߭ߐ (ߓߊ߰ߦߐ)߸ ߥߊߕߙߊ߸ ߢߜ߭ߊ߬ߕߋ߸ ߊ߬ ߣߌ߫. 

ߝߐߓߏߟߏ߲ߟߐ߲ߘߐߦߊ 
ߊ߬ߟߎ߫ ߖߍ߬ߘߍ ߦߴߊ߬ߟߎ߫ ߖߘߍ߬ ߞߟߌ߫ ߟߊ߫ ߟߋ߬ ߞߏ߫ ߛߏߣߌ߲ߞߋ ߟߎ߬, ߡߍ߲ ߞߘߐ ߦߋ߫ ߛߏߣߌ߲ߞߊ ߘߌ߫. ߛߟߏ߬ߡߊ߯ߣߊ߫ ߞߊ߲ߕߍ߫ ߞߊ߬ ߞߊ߬ߝߊ ߡߍ߲ ߛߓߍ߫ ߝߘߊ߬ߝߌ߲߬ߠߊ߫ ߕߟߋ߬ߓߋ ߞߊ߲߬ ߞߏ߫ ߡߊ߲߬ߘߋ߲߫ ߘߐ߬ߝߐ, ߊ߬ ߞߵߊ߬ ߦߌ߬ߘߊ߬ ߞߏ߫ ߝߘߊ߬ߝߌ߲߬ߠߊ߫ ߕߟߋ߬ߓߋ ߛߌߦߊ ߟߎ߬ ߝߎ߲ߘߌߣߍ߲߫ ߦߋ߫ ߞߊ߬ ߓߐ߫ ߕߟߋ߬ߓߐ ߟߋ߬ ߘߐ߫ ߞߊ߬ ߕߟߋ߬ߓߋ ߡߊߜߍ߲߫. ߊ߬ߟߎ߫ ߣߊ߬ߣߍ߲ ߞߊ߬ ߛߏ߫ ߝߌߟߊ߫ ߟߋ߬ ߕߍ߰: ߞߋߟߋ߲ ߕߐ߯ ߞߏ߫ "ߛߏ߫"߸ ߊ߬ ߕߐ߬ ߞߋߟߋ߲ ߕߐ߯ ߞߏ߫ "ߛߏߣߌ߲߫", ߊ߬ ߞߵߊ߬ ߦߌ߬ߘߊ߬ ߞߏ߫ ߡߊ߲߬ߘߋ߲߬ߞߊ ߟߎ߬ ߕߘߍ߬ ߦߋ߫ "ߛߏ߫" ߟߋ߬ ߞߊ߬ ߡߙߊ߬ߞߊ ߟߎ߬ ߞߍ߫ "ߛߏߣߌ߲߫"߸ ߞߴߏ߬ ߟߋ ߞߊ߬ ߡߊ߬ߣߌ߲߬ߞߊ ߟߎ߬ ߟߵߊ߬ ߝߐ߫ ߟߴߊ߬ߟߎ߫ ߓߘߊ (ߦߏ߫ ߒ ߥߊߕߐ߫ "ߛߏ߫") ߡߊ߬ ߞߏ߫ "ߛߏ߫"߸ ߞߊ߬ ߡߙߊ߬ߞߊ ߟߎ߬ ߟߐ߬ ߊ߬ߟߎ߫ ߖߘߍ߬ ߞߟߌ߫ ߟߊ߫ ߞߏ߫ "ߛߏߣߌ߲ߞߋ" ߞߎߡߊ ߛߓߍߣߍ߲߫ ߦߋ߫ ߛߟߏ߬ߡߊ߯ߣߊ߫ ߞߊ߲ߕߍ߫ ߟߊ߫ ߞߊ߬ߝߊ ߟߎ߫ ߟߋ߬ ߘߐ߫ ߡߍ߲ ߠߎ߬ ߕߐ߯ ߞߏ߫: ߡߊ߲߬ߘߋ߲߫ ߘߐ߬ߝߐ ߡߍ߲ ߞߐ߲߬ ߘߊ߫ ߛߏ߲߬ߖߘߊ߬ ߕߟߋ ߢߍ߫. 

ߡߙߊ߬ߞߊ: ߛߟߏ߬ߡߊ߯ߣߊ߫ ߞߊ߲ߕߍ߫ ߞߵߊ߬ ߝߐ߫ ߊ߬ߟߋ߬ ߞߝߊ߬ ߞߋߟߋ߲ ߘߐ߫ ߞߏ߫ ߡߊ߲߬ߘߋ߲߫ ߞߊ߬ ߝߊ߯ߘߐߞߍ߫ ߦߙߌߞߊ ߟߋ߬ ߞߍ߫ ߥߊ߬ߜ߭ߊ߬ߘߎ߰ ߡߙߊ ߘߐ߫. ߞߏ߫ ߡߊ߬ߙߊ ߏ߬ ߞߎ߲߬ߕߊ߮ ߣߴߊ߬ ߟߊ߫ ߖߊ߲߰ߧߊ߸ ߞߏ߫ ߛߏߣߌ߲ߞߋ ߟߎ߬ ߕߘߍ߬ ߕߍ߫ ߣߐ߬ ߟߊ߫ ߟߴߊ߬ߟߎ߬ ߟߊ߫ ߡߙߊ߬ ߡߐ߰ ߛߌ߫ ߞߊ߲߬. ߊ߬ ߞߏ߫ ߡߊ߬ߙߊ ߏ߬ ߟߋ ߞߊ߬ ߡߊ߲߬ߘߋ߲߬ߞߊ ߟߎ߬ ߟߐ߬ ߊ߬ ߝߐ߫ ߟߊ߫ ߛߏߣߌ߲ߞߋ ߟߎ߬ ߡߊ߬ ߞߏ߫ ߡߙߊ߬ߞߊ ߟߎ߬߸ ߡߍ߲ ߞߘߐ ߦߋ߫ ߡߊ߬ߙߊ ߞߍߓߊ߮ ߟߎ߬ ߘߌ߫ ߡߊ߬ߣߌ߲߬ߞߊ߬ߞߊ߲ ߘߐ߫. 

ߛߙߊ߬ߞߐߟߍ ߣߌ߫ ߛߙߊ߬ߞߎߟߋ ߣߌ߫ ߛߊ߬ߙߍ߬ߞߎߟߋ ߟߎ߬: ߊ߬ ߦߋ߫ ߝߐ߫ ߟߊ߫ ߞߏ߫ ߊߙߊߓߎ ߟߎ߬ ߣߊ߭ ߘߊߡߌ߬ߣߊ ߡߍ߲ ߞߍ߫ ߘߊ߫ ߞߎ߲ߓߌ߫ ߝߊ߯ߘߐߞߍ߫ ߁߀߲ ߞߎ߲߬ߕߊ߮ ߞߘߐ߫، ߛߏߣߌ߲ߞߋ ߟߎ߬ ߕߘߍ߬ ߦߴߊ߬ ߝߐ߫ ߟߴߏ߬ ߟߎ߫ ߟߋ߬ ߡߊ߬ ߞߏ߫ "ߛߊ߬ߙߍ߫ ߞߎߟߋ" ߟߎ߬ (ߡߐ߰ ߜߍߡߊ߲ ߠߎ߬)߸ ߓߊߏ߬ ߊ߬ߟߎ߫ ߘߊ߬ߙߌ߬ߣߍ߲߫ ߦߋ߫ ߝߘߊ߬ߝߌ߲ ߜߊ߲߰ߛߊ߲ ߠߋ߬ ߦߋ߫ ߟߊ߫. ߏ߬ ߘߐ߫߸ ߓߊߏ߬ ߊߙߊߓߎ ߏ߬ ߟߎ߬ ߡߴߏ߬ ߞߘߐ߫ ߟߐ߲߫ ߡߍ߲ ߞߍ߫߸ ߏ߬ ߟߎ߫ ߞߵߊ߬ ߖߊ߬ߕߋ߬ ߞߏ߫ ߡߙߊ߬ߞߊ ߟߎ߬ ߖߍ߬ߘߍ ߟߋ߬ ߕߐ߯ ߦߋ߫ ߞߏ߫ ߛߊ߯ߙߊ߬ߞߐߟߍ ߟߎ߬߸ ߏ߬ ߟߋ ߛߓߍ߫ ߘߴߏ߬ ߟߎ߫ ߓߟߏ߫ ߛߊ߫ߞߎߡߊ ߣߌ߲߬ ߦߋ߫ ߡߙߊ߬ߞߊ ߟߎ߬ ߟߊ߫ ߘߊߘߝߐߟߌ ߘߝߐ߬ߦߊ߬ߟߊ ߟߎ߬ ߟߊ߫ ߢߊߝߐߟߌ ߟߋ߬ ߘߌ߫߸ ߡߍ߲ ߘߐߞߣߍߣߍ߲߫ ߦߋ߫ ߞߏߛߓߍ߫߹. 

ߥߊ߲߬ߞߙߊ߸ ߥߊ߲ߜ߭ߙߊ߸ ߥߊ߬ߞߐߙߍ߸ ߥߊ߬ߞߙߊߥߊ߬: ߜ߭ߊ߰ߣߊ߫ ߝߊ߰ߡߊ߬ߟߊ ߥߎ߬ߛߎ ߘߐ߫߸ ߊ߬ ߦߋ߫ ߝߐ߫ ߟߊ߫ ߡߍ߲ ߡߊ߫ ߝߣߊ߫ ߞߏ߫ ߥߊ߬ߜ߭ߊߘߜ߭ߎ߫، ߊ߬ ߕߘߍ߬ ߦߋ߫ ߝߐ߫ ߟߊ߫ ߥߜ߭ߊ߬ߘߜ߭ߎߞߊ ߟߎ߬ ߡߊ߬ ߟߋ߬ ߡߙߊ߬ߞߊ߬ߞߊ߲ ߘߐ߫ ߞߏ߫ ߥߜ߭ߊ߬ߘߜ߭ߎ߬ߞߊ߯ߙߊ߸ ߥߜ߭ߊ߬ߞߊ߯ߙߊ߸ ߊ߬ ߣߌ߫ ߟߊ߬ߘߛߏ߬ߟߌ߬ߓߟߏߡߊ߬ ߞߏ߫ ߥߊ߰ߞߙߊ ߟߎ߫، ߏ߬ ߞߘߐ ߟߋ߬ ߦߋ߫ ߥߜ߭ߊ߬ߘߜ߭ߎߞߊ ߒߞߏ ߘߐ߫. ߒ߬ߓߊ߬ ߡߎ߬ߙߊ߬ߓߌߕߎ ߟߎ߬ ߣߊ߬ ߜ߭ߊ߰ߣߊ߫ ߕߋ߬ ߟߊ߸ ߊ߬ ߣߌ߫ ߛߎߡߊߥߙߏ߫ ߞߊ߲ߕߍ߫ ߣߵߊ߬ ߥߦߊ߬ ߟߊ߸ ߊ߬ ߣߌ߫ ߛߏ߲߬ߖߘߊ߬ ߞߋߕߊ߬ ߣߵߊ߬ ߕߐ߭ ߓߐ߫ ߟߊ ߢߐ߲߯ ߠߊ߫، ߡߙߊ߬ߞߊ߫ ߟߎ߬ ߖߍ߲ߛߍ߲߫ ߘߊ߫ ߝߊ߲߭ ߓߍ߯ ߟߊ߫ ߖߊ߬ߥߏ ߘߌ߫߸ ߞߵߊ߬ߟߎ߫ ߟߊ߲߬ߓߋ߫ ߥߜ߭ߊ߬ߞߊ߯ߙߊ ߣߌ߫ ߥߊ߰ߞߙߊ ߟߎ߬ ߟߊ߫߸ ߡߍ߲ ߥߊ߫ ߘߊ߫ ߟߊߓߊ߲߫ ߥߊ߲߬ߞߙߊ ߣߌ߫ ߥߊ߬ߞߐߙߍ ߣߌ߫ ߥߊ߬ߞߙߊߥߊ߬ ߟߎ߫ ߓߍ߯ ߡߊ߬ ߛߌߣߍ߲߬ ߛߊ߫.

 ߛߌߦߊ ߟߎ߬  
ߛߏߣߌ߲ߞߋ߫ ߡߌߙߌ߲ߘߌ ߟߎ߬ ߦߋ߫ ߖߊ߬ߕߋ߬ ߟߊ߫ ߊߛߑߥߊߣߌ߲ߞߊ (Aswanik,)߸ ߘߊߝߌ߲߸ ߘߊߝߌ߸ ߖߊ߬ߜ߭ߊ߲߬ߞߋ߸ ߜ߭ߊߘߑߦߜ߭ߊ߸ ߛߙߊ߬ߞߐ߬ߟߍ߸ ߛߊ߬ߙߍ߬ߞߎߟߋ߸ ߖ߭ߊߜ߭ߊ߸ ߛߌߟߊߓߋ߸ ߛߏߣߌߦߊߞߋ߸ ߕߎߓߞߊߌ߫߸ ߥߊ߬ߞߐߙߋ߸ ߊ߬ ߣߌ߫ ߥߊ߲߬ߞߙߊ ߟߎ߬ ߟߋ߬ ߘߌ߫ߊ ߟߎ߫. 

ߡߙߊ߬ߞߊ ߟߎ߬ ߦߴߊ߬ ߝߐ߫ ߟߴߊ߬ߟߎ߫ ߖߍ߬ߘߍ߫ ߡߊ߬ ߟߋ߬ ߞߏ߫ "ߛߏߣߌ߲ߞߋ" ߟߎ߫߸ ߊ߬ ߦߋ߫ ߝߐ߫ ߟߴߊ߬ߟߎ߫ ߓߟߏ߫ ߛߌߛߍ߲߬ ߞߴߏ߬ ߓߐߣߍ߲߫ ߦߋ߫ ߞߋ߬ߟߋ߲߬ߠߊ߬ߕߐ߮ ߛߏߣߌ߲ߞߏ ߟߋ߬ ߘߐ߫, ߒ߬ߞߊ߬ ߥߟߐߝߐ ߟߎ߬ ߦߴߊ߬ߟߎ߫ ߞߟߌ߫ ߟߊ߫ ߟߋ߬ ߞߏ߫ ߛߙߊ߬ߞߐߟߍ ߟߎ߬߸ ߒߞߏߝߐߟߊ ߟߎ߬ ߓߟߏ߫ ߞߏ߫ ߡߙߊ߬ߞߊ ߟߎ߫߸ ߊ߬ ߦߋ߫ ߝߐ߫ ߟߊ߫ ߤߊߥߎߛߊ ߟߎ߬ ߓߟߏ߫ ߞߏ߫ ߥߊ߬ߞߙߊߥߊ߬ ߟߎ߫߸ ߊ߬ ߣߌ߫ ߡߊ߬ߣߌ߲߬ߞߊ ߟߎ߬ ߓߟߏ߫ ߥߊ߲߬ߞߙߊ߸ ߊ߬ ߣߌ߫ ߛߐ߲ߜ߭ߊߌ ߟߎ߬ ߓߟߏ߫ ߞߏ߫ ߥߊ߬ߞߐߙߍ ߟߎ߬ ߥߟߊ߫ ߤߊߟߌ߬ ߕߎߓߞߊߌ߫. ߓߊ߬ߙߌ߬ ߊ߬ߟߎ߬ ߡߊߟߐ߲ߣߍ߲߫ ߦߋ߫ ߡߙߊ߬ߞߊ ߟߋ߬ ߡߊ߬ ߡߊ߬ߟߌ ߝߊ߲߭ ߕߐ߭ ߟߎ߬ ߘߐ߫߸ ߖߌ߬ߣߍ߫ ߣߌ߫ ߞߘߏߥߊߙߌ߫ ߣߌ߫ ߓߙߎߞߌߣߊ߫ ߝߊ߬ߛߏ߫ ߘߊߝߌ߲ߠߊ߫. 

ߊ߬ ߦߋ߫ ߕߟߋ߬ߓߋ߬ߞߊ ߟߎ߬ ߟߊ߫ ߘߐ߬ߝߐ ߟߎ߬ ߘߐ߫ ߞߏ߫ ߛߙߊ߬ߞߐߟߍ ߦߋ߫ ߥߟߐߝߐ߫ ߞߎߡߊߘߋ߲ ߠߋ߬ ߘߌ߫߸ ߡߍ߲ ߠߊߓߊ߯ߙߊ߫ ߘߊ߫ ߛߏߣߌ߲ߞߋ ߟߎ߬ ߓߟߏ߫ ߞߐߞߐߟߋ߲ ߣߌ߲߬ ߠߊ߫ ߝߊ߯ߘߐߞߍ߫ ߁߆߲ ߞߎ߲߬ߕߊ߮ ߞߘߐ߫، ߊ߬ ߣߴߊ߬ ߦߋ߫ ߟߊߓߊ߯ߙߊ߫ ߟߊ߫ ߛߏߣߌ߲ߞߋ߫ ߟߎ߫ ߟߋ߬ ߓߟߏ߫ ߡߍ߲ ߠߎ߬ ߦߋ߫ ߛߣߍ߬ߜ߭ߊߟߌ߫ ߣߌ߫ ߜ߭ߊ߲ߓߌ߫ ߟߎ߫ ߘߐ߫߸ ߊ߬ ߣߌ߫ ߡߍ߲ ߠߎ߬ ߦߋ߫ ߤߊߥߎߛߊߘߎ߯ ߟߎ߫ ߘߐ߫. ߖߊ߬ߜ߭ߊ߲߬ߞߊ ߟߎ߬ ߦߴߊ߬ߟߎ߫ ߖߍ߬ߘߍ߫ ߖߊ߬ߕߋ߬ ߟߊ߫ ߞߴߊ߬ߟߎ߫ ߓߐߣߍ߲߫ ߦߋ߫ ߛߊ߬ߙߍ߬ߞߎߟߋ ߟߎ߬ ߟߋ߬ ߘߐ߫. ߛߏߣߌ߲ߞߋ ߡߍ߲ ߠߎ߬ ߦߋ߫ ߛߣߍ߬ߜ߭ߊߟߌ߫ ߣߌ߫ ߜ߭ߊ߲ߓߌ߫ ߣߌ߫ ߖߊ߬ߟߏ߲߫ ߠߎ߫ ߘߐ߫߸ ߏ߬ ߟߎ߬ ߕߍ߫ ߛߏߣߌ߲ߞߋ߫ ߞߏ߫ ߝߐ߫ ߟߴߊ߬ߟߎ߫ ߖߍ߬ߘߍ߫ ߡߊ߬ ߡߎ߰ߡߍ߫߸ ߝߏ߫ ߛߊ߬ߙߍ߬ߞߎߟߋ ߘߐߙߐ߲߫. 

 ߘߐ߬ߝߐ  
ߞߎߡߘߊ߫ ߢߣߊߡߊ:  
Diobé, ruler of Soninke colonial era town of Bakel, with his advisors (1887-1888)

ߣߘߐ߬ߟߐ߲߬ߠߌ߲ ߝߣߍ߬ߝߣߍ ߟߎ߬ ߓߘߴߊ߬ ߦߌ߬ߘߊ߬ ߞߏ߫ ߡߙߊ߬ߞߊ ߟߎ߬ ߛߌ߰ߣߍ߲߫ ߦߋ߫ ߕߌ߲߬ߞߎߘߎ߲ ߡߍ߲ ߘߐ߫ ߕߊ߲߬߸ ߞߏ߫ ߡߐ߱ ߟߎ߬ ߛߌ߰ߣߍ߲߫ ߕߘߍ߬ ߦߋ߫ ߦߋ߲߬ ߠߎ߬ ߘߐ߫ ߞߊ߬ߞߘߐߞߘߐ ߥߎ߬ߛߎ ߘߐ߫. ߞߓߊߡߊ߫ ߦߙߐ ߏ߬ ߟߐ߬ ߘߊ߫ ߕߞߌ߫-ߥߟߊ߬ߕߊ߫ ߝߘߊ߫ ߖߌߡߊ߫ ߦߙߐ ߣߌ߫ ߕߊߜ߭ߊ߲߫ ߜߏ߰ߟߏ߬ߜߊ߯ߟߊ ߟߎ߬ ߟߋ߬ ߞߊ߲߬ ߡߏߙߌߕߊߣߌ߲߫ ߥߙߏ߬ߘߎ߮ ߘߐ߫. ߘߐ߬ߝߐ߫ ߟߊߡߙߊ߬ߣߍ߲߫ ߛߌ߫ ߡߴߊ߬ ߦߌ߬ߘߊ߬ ߞߏ߫ ߛߌߦߊ߫ ߞߋߟߋ߲ ߡߍ߲ ߠߎ߬ ߛߌ߰ߣߍ߲߫ ߕߘߍ߬ ߦߋ߫ ߕߌ߲߬ߞߎߘߎ߲ ߏ߬ ߘߐ߫ ߦߋ߲߬ ߛߊ߲߬ ߂߅߀߀ ߟߊ߫ ߌ.ߡ ߢߍ߫ ߞߊ߬ ߥߴߊ߬ ߛߌ߰ ߆߀߀ ߟߊ߫ ߌ.ߡ ߢߍ߫, ߒ߬ߞߊ߬ ߏ߬ ߟߎ߫ ߕߘߍ߬ ߦߋ߫ ߡߙߊ߬ߞߊ ߟߎ߬ ߣߌ߫ ߡߊ߲߬ߘߋ߲߫ ߛߌߦߊ ߟߎ߬ ߝߊ߲߬ߓߊ ߟߋ߬ ߘߌ߫. ߛߣߍ߬ߞߍ ߟߊߛߓߊ߬ߕߌ߬ ߘߊ߫ ߕߌ߲߬ߞߎߘߎ߲ ߏ߬ ߘߐ߫ ߟߋ߬ ߦߋ߲߬ ߘߐ߬ߝߐ ߢߍߟߊ ߕߎ߬ߡߊ ߏ߬ ߟߊ߫ ߞߏߟߌߞߏߟߌ߫. 

ߛߏߣߌ߲ߞߋ ߟߎ߬ ߟߊ߫ ߘߊߘߝߐߟߌ ߘߐ߬ߝߐ ߟߎ߬ ߦߴߊ߬ ߦߌ߬ߘߊ߬ ߟߊ߫ ߞߴߊ߬ߟߎ߫ ߓߐߛߎ߲ ߠߎ߬ ߦߋ߫ ߘߌ߲ߜ߭ߊ ߟߎ߬ ߟߋ߬ ߘߌ߫, ߊ߬ߟߎ߬ ߦߴߊ߬ ߝߐ߫ ߟߊ߫ ߕߎ߬ߡߊ ߘߏ߫ ߟߎ߫ ߟߊ߫ ߞߏ߫ ߊ߬ߟߎ߫ ߣߊ߬ ߘߊ߫ ߕߍߡߊ߫ ߥߛߎ ߟߋ߬ ߘߐ߫ (ߒ߬ߞߊ߬ ߡߍ߲ ߟߐ߬ߕߐ߫ ߦߋ߫ ߘߐ߬ߝߐ߫ ߛߎ߮ ߏ߬ ߡߊ߬߸ ߊ߬ ߞߍߣߍ߲߫ ߘߌ߫ ߞߍ߫ ߥߎ߬ߛߎ ߏ߬ ߢߍ߫, ߓߊߏ߬ ߡߊ߲߬ߘߋ߲߬ߞߊ ߟߎ߬ ߟߊ߫ ߘߐ߬ߝߐ ߦߴߊ߬ ߦߌ߬ߘߊ߬ ߟߊ߫ ߞߴߊ߬ߟߎ ߘߏ߲߬ ߘߊ߫ ߛߌ߬ߟߡߊ߬ߦߊ ߘߐ߫ ߏ߬ ߥߎ߬ߛߎ ߟߋ߬ ߟߊ߫), ߞߴߊ߬ ߘߋ߲ߞߍ߫ ߖߊߓߍ߫ ߛߌ߬ߛߋ߫ ߟߋ߬ ߞߊ߬ ߥߜ߭ߊ߬ߘߜ߭ߎ߫ ߡߊ߲߬ߛߊ߬ߟߊ ߜߙߋ߬ߡߊߕߍ߰߸ ߡߍ߲ ߞߎߓߋߘߊ ߕߘߍ߬ ߦߋ߫ ߞߎ߲ߓߌ߫ ߘߌ߫. ߘߊߘߝߐߟߌ ߘߝߐ߬ ߜߘߍ߫ ߟߎ߫ ߦߴߊ߬ ߦߌ߬ߘߊ߬ ߟߊ߫ ߞߴߊ߬ߟߎ߫ ߓߐߣߍ߲߫ ߦߋ߫ ߊߛߑߥߊߣ ߠߋ߬߸ ߋߗ߭ߌߔߑߕߌ߬ ߞߘߐ߬ߡߊ߲ ߘߐ߫. ߛߟߏ߬ߡߊ߯ߣߊ߫ ߞߊ߲ߕߍ߫ ߝߣߊ߫ ߞߵߊ߬ ߝߴߊ߬ ߟߊ߫ ߡߊ߲߬ߘߋ߲߫ ߘߐ߬ߝߐ ߞߊ߬ߝߊ ߘߐ߫ ߞߏ߫ ߥߊ߲߬ߞߙߊ ߟߎ߬ ߝߎ߲ߘߌ߫ ߘߊ߫ ߞߊ߬ ߓߐ߫ ߕߟߋ߬ߓߐ ߟߋ߬ ߘߐ߫ ߞߊ߬ ߕߟߋ߬ߓߋ ߡߊߜߍ߲߫ ߦߊ߲߬. ߊ߬ ߞߏ߫ ߛߐ߬ߛߐ߬ߟߌ ߦߴߊ߬ ߘߐ߫ ߞߏ߫ ߘߏ߫ ߟߎ߫ ߦߴߊ߬ ߝߐ߫ ߟߊ߫ ߞߴߊ߬ߟߎ߫ ߓߐߣߍ߲߫ ߦߋ߫ ߋߗ߭ߌߔߑߕߌ߬ ߟߋ߬߸ ߌ߲ߘߌ߫ ߟߋ߬߸ ߒ߬ߞߊ߬ ߞߴߊ߬ߟߋ߬ ߟߊߣߍ߲߫ ߦߋ߫ ߋߗߏߔߌߞߏ ߟߋ߬ ߟߊ߫ ߓߘߍߞߍ߬. ߒ߬ߓߊ߬ ߏ߬ ߟߋ ߦߴߊ߬ ߦߌ߬ߘߊ߬ ߟߊ߫ ߞߏ߫ ߞߐߞߊ߲߫ ߓߐߟߌ߫ ߞߏ ߦߋ߫ ߝߘߊ߬ߝߌ߲߬ߠߊ߫ ߕߟߋ߬ߓߋ ߘߐ߬ߝߐ ߟߎ߬ ߓߍ߯ ߘߐ߫߸ ߒ߬ߞߊ߬ ߡߐ߱ ߞߊ߬ߙߊ߲߬ߣߍ߲ ߠߎ߬ ߕߍ߫ ߞߎߡߊ ߣߌ߲߬ ߡߊߝߟߍ߫ ߟߊ߫, ߓߴߊ߬ߟߎ߫ ߦߴߊ߬ ߖߊ߬ߕߋ߬ ߟߊ߫ ߟߋ߬ ߞߴߏ߬ ߦߋ߫ ߋߙߊߛߌߞߊ ߟߎ߬ ߟߊ߫ ߟߊ߲߬ߘߊ ߟߎ߬ ߝߏ߲߬ߝߏ߲߬ߠߊ ߟߊߥߊ߬ߙߊ ߟߋ߬ ߘߌ߫ ߒ߬ ߠߊ߫ ߞߏ ߟߎ߬ ߞߊ߲߬ (ߕߐ߮ ߟߎ߬ ߞߍ ߊߙߊߓߎ ߣߌ߫ ߝߊ߬ߙߊ߲߬ߛߌ ߟߎ߬ ߘߌ߫). ߣߘߐ߬ߟߐ߲߬ߠߌ߲ ߝߣߍ߬ߝߣߍ ߟߎ߬ ߦߋ߫ ߜ߭ߊ߰ߣߊ߫ ߝߊ߰ߡߊ߬ߟߊ ߣߌ߫ ߡߊ߲߬ߘߋ߲߬ ߠߎ߫ ߕߎ߬ߜߍ߬ߕߎߜߍ ߖߊ߬ߕߋ߬ ߟߊ߫ ߞߊ߬ ߓߐ߫ ߛߏߣߌ߲ߞߋ ߟߎ߬ ߟߊ߫ ߟߐ߲ߣߌ߲ߦߊ ߞߘߐ߬ߡߊ߲ ߠߎ߬ ߟߋ߬ ߘߐ߫ ߦߏ߫ ߘߊ߯ߙ ߕߌߗߌߕ, ߞߊ߬ ߕߊ߬ߡߌ߲߬ ߝߘߊ߬ߝߌ߬ߠߊ߫ ߞߐ߬ߘߎ߮ ߞߊ߲߬ ߥߟߊ߫ ߕߍߡߊ߫ ߥߛߎ ߝߣߊ߫. 

ߛߓߍߟߌ߫ ߝߟߐ ߡߍ߲ ߠߎ߬ ߛߓߍ߫ ߘߊ߫ ߛߏߣߌ߲ߞߋ ߟߎ߬ ߞߊ߲߬, ߏ߬ ߝߘߊ߫ ߘߊ߫ ߊߙߊߓߎ߫ ߘߝߐ߬ߦߊ߬ߟߊ ߟߎ߬ ߟߎ߬ ߟߋ߬ ߟߊ߫. ߘߐ߬ߝߐ ߏ߬ ߟߎ߫ ߞߵߊ߬ ߦߌ߬ߘߊ߬ ߞߏ߫ ߛߏߣߌ߲ߞߋ ߟߎ߬ ߟߋ߬ ߞߊ߬ ߜ߭ߊ߰ߣߊ߫ ߝߊ߰ߡߊ߬ߟߊ ߜߙߋ߬ߡߊߕߍ߰߸ ߊ߬ ߦߋ߫ ߝߐ߫ ߟߊ߫ ߡߍ߲ ߡߊ߬ ߝߣߊ߫ ߞߏ߫ ߥߜ߭ߊ߬ߘߜ߭ߎ߫ ߝߊ߰ߡߊ߬ߟߊ ߞߊ߬ߣߌ߲߬. ߝߊ߰ߡߊ߬ߟߊ ߏ߬ ߜߘߌ ߛߌ߰ߣߍ߲߫ ߦߋ߫ (ߝߊ߯ߘߐߞߍ߫ ߁߃߲ ߠߋ߬ ߟߊ߫ ߌ.ߡ ߢߍ߫ ߞߊ߬ ߥߴߊ߬ ߛߌ߰ ߝߊ߯ߘߐߞߍ߫ ߝߟߐߡߊ ߟߊ߫ ߌ.ߡ ߞߐ߫), ߒ߬ߞߊ߬ ߕߎ߬ߢߊ߬ ߟߴߊ߬ ߡߊߦߟߍ߬ߡߊ߲߬ߦߟߍ߬ߡߊ߲߬ߣߍ߲߬ ߦߋ߫ ߟߋ߬ ߞߵߊ߬ ߞߍ߫ ߝߊ߯ߘߐߞߍ߫ ߃߲ ߣߌ߫ ߁߭ ߟߎ߬ ߘߌ߫ ߌ.ߡ ߢߍ߫, ߒ߬ߞߵߊ߬ ߥߦߊ߬ ߘߊ߫ ߟߋ߬ ߝߊ߯ߘߐߞߍ߫ ߁߂߲ ߠߊ߫ ߌ.ߡ ߞߐ߫߸ ߛߌ߬ߟߊ߬ߡߊ ߟߎ߬ ߞߍ ߞߐ ߘߐ߫ ߞߵߊ߬ ߡߊߜߐ߬ߙߐ߲߬ߞߕߐ߬ ߝߊ߯ߘߐߞߍ߫ ߁߀߲ ߠߊ߫. 

 ߛߌ߰ߓߊ߰ߓߙߍ߬ߟߐ߲ ߣߌ߫ ߦߙߍߞߍߟߌ ߟߎ߬ 

Map of the Soninke population centers in Mali

ߞߊ߬ߞߎߘߊ ߥߎ߬ߛߎ ߣߌ߲߬ ߠߊ߫߸ ߡߙߊ߬ߞߊ ߟߎ߬ ߦߙߌߞߊ ߦߋ߫ ߖߊ߬ߕߋ߬ ߟߊ߫ ߞߋ߲߬ߥߟߎ߬ ߝߌ߬ߟߊ߬ ߣߌ߫ ߞߐ߫ ߟߎ߫ ߟߋ߬ ߘߌ߫. ߡߙߊ߬ߞߊ ߟߎ߬ ߛߌ߰ߣߍ߲߫ ߦߋ߫ ߝߘߊ߬ߝߌ߲߬ߠߊ߫ ߕߟߋ߬ߓߋ ߟߋ߬ ߘߐ߫߸ ߊ߬ ߣߌ߫ ߝߊ߬ߙߊ߲߬ߛߌ߫, ߊ߬ߟߎ߫ ߞߵߊ߬ߟߎ߬ ߟߊ߫ ߝߎ߲ߘߟߌ ߘߊߡߌ߬ߣߊ߬ ߟߋ߬ ߞߊ߬ߦߌ߯ ߡߊ߬ߟߌ ߣߌ߫ ߛߣߍ߬ߜ߭ߊߟߌ߫ ߟߎ߫ ߦߋ߫ ߝߊ߬ߙߊ߲߬ߛߌ߫ ߥߙߎߣߍ ߟߎ߬ ߘߌ߫ ߕߎ߬ߡߊ ߡߍ߲ ߠߊ߫. 

ߡߙߊ߬ߞߊ ߟߎ߬ ߝߊ߲߬ߓߊ ߦߋ߫ ߓߊߝߌ߲ߓߊ ߛߊ߲ߝߍߟߊ ߝߏ߲ߝߊ߲ ߠߋ߬ ߞߣߐ߫, ߊ߬ ߣߌ߫ ߡߊ߬ߟߌ ߣߌ߫ ߛߣߍ߬ߜ߭ߊߟߌ߫ ߣߌ߫ ߡߏߙߌߕߊߣߌ߲߫ ߠߎ߫ ߓߐߕߏ߲ ߝߍ߬ߟߊ ߟߎ߬ ߘߐ߫ ߣߊ߰ߙߊ߫ ߣߌ߫ ߢߏ߯ߙߏ߫ ߘߎ߫ ߛߊ߯ߤߟߌ ߟߎ߬ ߕߍ߯ߟߊ ߘߐ߫. ߝߊ߬ߙߊ߲߬ߛߌ߫ ߥߙߎߣߍߦߊߟߌ ߕߎ߬ߡߊ ߞߊ߬ ߡߙߊ߬ߞߊ߬ ߛߌߦߊߡߊ߲߫ ߠߎ߫ ߟߐ߬ ߝߎ߲ߘߌ߫ ߟߊ߫ ߞߊ߬ ߥߴߊ߬ߟߎ߫ ߛߌ߰ ߘߊ߬ߞߊ߰ߙߎ߬ ߣߌ߫ ߝߘߊ߬ߝߌ߬ߣߊ߫ ߘߎ߰ߓߊ ߜߘߍ ߟߎ߬ ߟߊ߫, ߊ߬ ߣߌ߫ ߝߊ߬ߙߊ߲߬ߛߌ߫. ߛߏߣߌ߲ߞߋ ߟߎ߬ ߞߵߊ߬ߟߎ߫ ߛߌ߱ ߝߊ߬ߙߊ߲߬ߛߌ߫ ߞߊ߬ߦߌ߯ ߞߎ߲߬ߝߟߐ ߘߐ߫ ߟߋ߬, ߊ߬ߟߎ߬ ߛߌߦߊߡߊ߲߫ ߦߋ߫ ߔߊ߬ߙߌ߫ ߣߌ߫ ߝߊ߬ߙߊ߲߬ߛߌ߫ ߥߙߏ߬ߘߎ߰ ߛߏ ߟߎ߬ ߟߋ߬ ߟߊ߫ ߓߘߍߞߍ߭߸ ߊ߬ ߣߴߊ߬ߟߎ߫ ߟߊ߫ ߞߊ߲ ߠߋ߬ ߦߋ߫ ߝߐ߫ ߟߊ߫ ߝߊ߬ߙߊ߲߬ߛߌ߫ ߛߌ߬ߟߊ߬ߡߊ ߝߊ߲߬ߓߊ ߟߎ߬ ߓߟߏ߫. ߛߏߣߌ߲ߞߋ ߟߎ߬ ߛߌ߰ߣߍ߲߫ ߦߋ߫ ߝߘߊ߬ߝߌ߲߬ߠߊ߫ ߕߊ߲ߓߊ߲ ߖߡߊ߬ߣߊ ߘߎ߰ߓߊ ߘߏ߫ ߟߎ߫ ߘߐ߫߸ ߡߍ߲ ߠߎ߬ ߦߋ߫ ߕߎ߲ߞߊߙߊ߲ߞߋ߫ ߞߎߘߊ ߟߎ߬ ߣߌ߫ ߁߈߀߀ ߕߎ߲ߞߊߙߊ߲ߞߋ߫ ߞߘߐ ߟߎ߬ ߓߐ߲ߛߐ߲ ߠߎ߬ ߘߌ߫߸ ߡߍ߲ ߕߊ߬ߣߍ߲߬ ߦߋ߫ ߞߊ߬ ߥߴߊ߬ߟߎ߬ ߘߌ߫ ߞߊ߬ ߝߊ߬ߙߊ߲߬ߛߌ߫ ߞߐߦߌ߬ߘߊ߬ ߊ߬ ߟߊ߫ (ߞߙߊ߬ߖߊ߬ߥߏ߬) ߝߊ߬ߟߋ߲߬ߢߐ߲߰ߠߊ ߘߐ߫ ߕߌ߲߬ߞߎߘߎ߲ ߘߐ߫ ߦߋ߲߬. 

ߖߎ߬ߟߊ߬ߦߊ ߞߙߏ߬ߝߏ ߡߍ߲ ߓߌ߬ߟߊ߬ ߘߊ߫ ߛߋ߲߬ߠߊ߫ ߥߊ߲߬ߜ߭ߙߊ ߟߎ߬ ߟߊ߫ ߝߊ߬ߟߋ߲߬ߢߐ߲߰ߠߊ ߓߟߏ߫, ߏ߬ ߟߋ ߞߊ߬ ߛߏߣߌ߲ߞߋ߫ ߡߌߊߌ߲ߘߌ ߟߎ߬ ߘߐߖߍ߲ߛߍ߲߫ ߡߊ߬ߟߌ ߣߌ߫ ߛߣߍ߬ߜ߭ߊߟߌ߫ ߝߊ߲߭ ߠߎ߬ ߢߊߝߍ߬߸ ߡߏߙߌߕߊߣߌ߲߫ ߥߙߏ߬ߘߎ߮ ߘߐ߫߸ ߓߙߎߞߌߣߊ߫ ߝߊ߬ߛߏ߫ ߞߐ߬ߘߎ߮ ߘߐ߫߸ ߜ߭ߊ߲ߓߌ߫ ߝߊ߲߭ ߘߏ߫ ߟߎ߫ ߘߐ߫߸ ߊ߬ ߣߌ߫ ߖߌߣߍ߫ ߓߌ߬ߛߊ߬ߎ߫ ߝߊ߲߭ ߘߏ߫ ߟߎ߫ ߘߐ߫. ߡߙߊ߬ߞߊ߬-ߛߏߣߌ߲ߞߋ߫ ߡߊ߬ߦߌ߬ߘߊ߬ߟߌ߬ߟߊ ߟߎ߬ ߣߌ߫ ߦߙߌ߫ ߕߘߎߟߊ (ߟߎ߬ ߝߣߊ߫ ߦߋ߫ ߡߊ߬ߟߌ ߕߊ߲ߓߊ߲ ߘߐ߫ ߛߋߜ߭ߎ߫ ߞߐ߬ߘߎ߮ ߘߐ߫)߸ ߏ߬ ߞߍ߫ ߘߊ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߖߐ߬ߟߐ߲߫ ߢߣߊߡߊ߫ ߟߋ߬ ߘߌ߫ ߛߋߜ߭ߎ߫ ߓߊ߲ߓߊߙߊ߲߫ ߝߊ߯ߡߟߊ ߘߐ߫߸ ߡߍ߲ ߞߊ߬ ߖߊ߬ߥߏ ߝߏ߲߬ߘߏ ߘߏ߫ ߕߋ߬ ߊߝߙߌߞߌ߬ ߕߟߋ߬ߓߋ ߢߊߝߍ߬. 

 ߘߌ߯ߣߊ 
ߛߏߣߌ߲ߞߋ ߟߎ߬ ߕߘߍ߬ ߦߋ߫ ߞߐ߰ߖߌ߬ߘߊ߬ ߟߊ߫ ߖߎߟߊ ߟߎ߬ ߟߋ߬ ߘߌ߫ ߓߍߙߑߓߍߙߌ ߟߎ߬ ߣߌ߫ ߝߘߊ߬ߝߌ߲߬ߠߊ߫ ߕߟߋ߬ߓߋ ߝߊ߰ߡߊ߬ߟߊ ߕߐ߭ ߟߎ߬ ߕߍ߫. ߊ߬ߟߎ߬ ߟߊ߫ ߘߐ߬ߝߐ ߞߎ߲߬ߝߟߐ ߘߐ߫߸ ߊ߬ߟߎ߫ ߕߘߍ߬ ߦߋ߫ ߖߎ߬ߟߊ ߟߎ߬ ߟߋ߬ ߘߌ߫ ߞߊ߬ ߞߐ߱ ߕߊ߬ ߞߐ߬ߘߎ߮ ߘߐ߫ ߞߊ߬ ߥߊ߫ ߏ߬ ߝߊ߬ߟߋ߲߫ ߛߊߣߌ߲ ߠߎ߬ ߟߊ߫ ߕߟߋ߬ߓߋ ߞߐ߰ߖߌ߬ߘߊ ߟߎ߬ ߟߊ߫ ߞߐ߬ߘߎ߮ ߘߐ߫. ߏ߬ ߟߋ ߞߊ߬ ߊߙߊߓߎ߫ ߖߎߟߊ ߟߎ߬ ߞߎ߲߬ߟߐ߬ ߊ߬ߟߎ߫ ߟߊ߫ ߛߌ߬ߟߡߊ߬ߦߊ ߘߌ߫߸ ߏ߬ ߟߎ߬ ߡߍ߲ ߠߎ߬ ߡߊ߬ߞߏ ߕߘߍ߬ ߦߋ߫ ߛߊߣߌ߲ ߠߊ߫ ߞߏߛߓߍ߫. ߏ߬ ߞߍ ߛߏߣߌ߲ߞߋ߫ ߝߊ߯ߡߟߊ ߞߏߝߐ߫ ߘߴߊߙߊߓߎ߫ ߛߌߟߡߊ߫ ߖߎߟߊ ߟߎ߬ ߢߍ߫ ߞߴߊ߬ ߦߋ߫ ߕߟߋ߬ߓߋ ߘߐ߫ ߟߋ߬, ߒ߬ߓߊ߬ ߝߊ߯ߘߐߞߍ߫ ߈߲ ߊߙߊߓߎ߫ ߘߎ߯ߡߊߛߓߍߟߊ߫ ߡߎ߬ߤߊ߬ߡߊߘ ߌߓߎߣ ߌߓߑߙߊߤߌߡ ߊ߬ߟ-ߝߖ߭ߊ߬ߙߌ ߟߋ߬ ߞߵߏ߬ ߓߊ߯ߙߊ ߞߎ߲߬ߝߟߐ ߞߍ߫, ߊ߬ ߕߐ߬ ߛߌߦߊߡߊ߲߫ ߜߘߍ߫ ߟߎ߫ ߞߎ߲߬ߝߊ߰ ߘߊ߫ ߝߊ߯ߘߐߞߍ߫ ߁߁߲ ߊߙߊߓߎ߫ ߘߎ߰ߡߊ߬ߛߓߍ߬ߟߊ߫ ߜߘߍ߫ ߟߋ߬ ߓߟߏ߫ ߞߏ߫ ߊ߬ߟ-ߓߊߞߙߌ߫. 

ߜ߭ߊ߰ߣߊ߫ ߝߊ߰ߡߊ߬ߟߊ ߛߏߣߌ߲ߞߋ߫ ߡߊ߲ߛߊ ߟߎ߬ ߣߴߊ߬ߟߎ߫ ߡߌ߬ߙߌ߲߬ߘߌ ߟߎ߬ ߘߏ߲߬ ߘߊ߫ ߛߌ߬ߟߡߊ߬ߦߊ ߘߐ߫ ߝߊ߯ߘߐߞߍ߫ ߁߁߲ ߠߋ߬ ߟߴߊ߬ ߣߴߊ߬ߟߎ߫ ߞߍ߫ ߘߊ߫ ߛߌ߬ߟߊ߬ߡߊ ߟߎ߬ ߘߌ߫ ߞߊ߬ߦߌ߯ ߏ߬ ߕߎ߬ߡߊ ߟߋ߬ ߟߊ߫. ߞߏ߬ߣߌ߲߬ ߛߌ߬ߟߊ߬ߡߊ ߟߊ߫ ߢߊ߬ߝߐ߬ߟߌ ߘߏ߫ ߟߎ߫ ߦߴߊ߬ ߦߌ߬ߘߊ߬ ߟߊ߫ ߞߏ߫ ߛߏߣߌ߲ߞߋ ߟߎ߬ ߕߎ߬ߓߌ߬ ߘߊ߫ ߁߀߇߆ ߟߋ߬ ߟߊ߫ ߡߏ߬ߙߊ߬ߝ߭ߌߕߎ ߟߊ߫ ߜ߭ߊ߰ߣߊ߫ ߝߊ߰ߡߊ߬ߟߊ ߡߊ߬ߜߐ߬ߙߐ߲߬ߞߕߐ߬ߟߌ ߟߋ߬ ߝߍ߬. ߛߏߣߌ߲ߞߋ ߟߎ߬ ߣߌ߫ ߡߊ߲߬ߘߋ߲߫ ߛߌߦߊ ߕߐ߭ ߟߎ߬ ߓߍ߯ ߦߋ߫ ߡߊ߯ߟߞߌߦߊ ߕߊ߯ߛߌߟߊ ߟߋ߬ ߞߊ߲߬.  

 ߘߍ߭ ߣߌ߫ ߓߐߞߊ߬ߕߍ߬ߘߍ ߟߎ߫ 

A Soninke man in 1890, sketched by M. Philippe

ߛߏߣߌ߲ߞߋ ߟߎ߬ ߟߊ߫ ߘߍ߭ ߣߴߊ߬ߟߎ߫ ߟߊ߫ ߓߐߞߊ߬ߕߍ߬ߘߍ ߟߎ߬ ߓߘߊ߫ ߖߍ߲ߛߍ߲߫ ߝߘߊ߬ߝߌ߲߬ߠߊ߫ ߛߌߦߊ ߕߐ߭ ߟߎ߬ ߢߣߊ߫ ߘߐ߬ߝߐ ߟߊ߫ ߕߊ߯ߣߌߛߊߦߌ ߟߎ߬ ߞߏߛߐ߲߬߸ ߊ߬ ߜߋ߲ߜߋ߲߫ ߡߊ߲߬ߘߋ߲߫ ߛߌߦߊ ߟߎ߬. ߏ߬ ߟߎ߫ ߟߋ߬ ߦߋ߫ ߛߌ߬ߟߡߊ߬ߦߊ ߘߌ߫߸ ߞߏߟߊߕߊ߯ߡߊ߫ ߢߊ ߟߎ߬߸ ߓߊߟߏ ߟߎ߬߸ ߘߏ߯ߕߎ߫ ߘߐߕߊ߮ ߓߐߞߊ߬ߕߍ߬ߘߍ ߟߎ߬߸ ߞߐߙߍ ߛߏ߯ߙߏ߫ ߢߊ߸ ߝߘߎ ߣߌ߫ ߞߢߐߞߏ ߟߎ߫߸ ߊ߬ ߣߌ߫ ߘߍ߭ ߛߏ߯ߙߏ߫ ߢߊ ߟߎ߬. 

 ߘߍ߭ ߛߏ߯ߙߏߦߊߟߌ 
ߛߏߣߌ߲ߞߋ ߟߎ߬ ߟߊ߫ ߘߍ߭ ߦߋ߫ ߟߋ߬ ߦߏ߫ ߡߊ߲߬ߘߋ߲߫ ߛߌߦߊ ߕߐ߭ ߟߎ߬ ߦߋ߫ ߢߊ ߡߍ߲ ߡߊ߬, ߊ߬ ߛߏ߯ߙߏߣߍ߲߫ ߦߋ߫ ߛߌ߰ ߛߌߦߊߡߊ߲߫ ߠߎ߫ ߟߋ߬ ߘߌ߫. 

ߛߏߣߌ߲ߞߋ߫ ߘߍ߮ ߞߣߐ߫, ߡߐ߰ ߞߊ߲ߠߊߓߌ߬ߟߊ߬ߣߍ߲ ߠߎ߬ ߦߋ߫ ߞߟߌ߫ ߟߊ߫ ߟߋ߬ ߞߏ߫ ߤߙߐ ߟߎ߬߸ ߞߵߊ߬ ߝߐ߫ ߢߡߊ߬ߞߟߊ ߟߎ߬ ߡߊ߬ ߞߏ߫ ߣߡߊ߬ߛߟߊ ߥߟߊ߫ ߢߊ߬ߛߡߊ߬ߟߏ߸ ߊ߬ ߣߌ߫ ߞߊ߬ ߓߟߏߡߐ߮ ߟߎ߬ ߞߟߌ߫ ߞߏ߫ ߞߐ߬ߡߐ ߟߎ߬. ߖߊ߯ߙߊ߫ ߞߙߎ߫ ߘߋߣߍ߲ ߠߎ߬ ߘߐ߫߸ ߟߊ߲߬ߔߊ߯ߛߌ ߟߎ߬ ߦߋ߫ ߞߟߌ߫ ߟߊ߫ ߟߋ߬ ߞߏ߫ ߕߎ߲߬ߞߊ߬ߟߋߡߎ߸ ߏ߬ ߝߣߊ߫ ߦߴߊ߬ ߕߊ߫ ߟߊ߲߬ߓߋ߬ ߜߘߍ߫ ߟߋ߬ ߘߌ߫. ߛߏߣߌ߲ߞߋ߫ ߘߍ߮ ߟߊ߲߬ߓߋ߬ߞߏ ߕߊ߬ߡߌ߲߬ ߘߊ߫ ߥߙߊ߬ ߟߊ߫ ߟߋ߬ ߝߊ߯ߘߐߞߍ߫ ߁߃߲ ߞߐߝߍ߬. 

ߓߟߏߡߐ߮ ߟߎ߬ ߟߋ߬ (ߕߘߍ߬) ߦߋ߫ ߛߏߣߌ߲ߞߋ߫ ߡߌߊߌ߲ߘߌ ߝߊ߲߬ߓߊ ߘߌ߫ ߦߏ߫ ߡߊ߲߬ߘߋ߲߫ ߛߌߦߊ ߕߐ߭ ߟߎ߬ ߦߋ߫ ߢߊ ߡߍ߲ ߡߊ߬, ߒ߬ߞߵߊ߬ߟߎ߫ ߕߊ ߓߐߣߍ߲߫ ߦߋ߫ ߡߊ߲߬ߘߋ߲߬ ߕߊ ߡߊ߬߸ ߓߊߏ߬ ߖߐ߲߬ ߥߛߏ߬ ߝߘߎ ߦߋ߫ ߖߐ߲߬ߧߊ ߟߊߛߋ߫ ߟߊ߫ ߡߐ߰ ߡߊ߫ ߡߙߊ߬ߞߊ߬ ߖߡߊߣߊ ߣߌ߫ ߝߌߟߊ߫ ߖߡߊߣߊ ߟߎ߬ ߘߐ߫ (ߤߊ߲߯ ߓߌ߬); ߊ߬ߟߎ߫ ߝߊ߲߭ ߞߛߊ߬ߓߌ ߛߋߣߍ߲߫ ߘߌ߫ ߞߍ߫ ߡߌ߬ߙߌ߲߬ߘߌ ߕߟߊ ߘߐ߫. ߛߏߣߌ߲ߞߋ ߟߎ߬ ߟߊ߫ ߓߟߏߡߐ߮ ߟߎ߬ ߖߊ߬ߕߋ߬ߣߍ߲߫ ߦߋ߫ ߟߊ߲߬ߓߋ߫ ߛߊ߬ߓߊ߫ ߟߎ߫ ߟߋ߬ ߘߌ߫. ߕߏ߯ߘߊ߫ ߟߊ߫ ߖߐ߲ ߠߎ߬ ߕߘߍ߬ ߦߋ߫ ߓߟߏߞߘߐ߫ ߓߊ߯ߙߊ ߟߎ߬ ߟߋ߬ ߘߊߞߘߐ߫ ߛߏߕߌ߮ ߟߊ߫ ߖߊ߬ߡߊߙߌ ߞߐ߬ߣߐߡߊ߬. ߘߎ߰ߓߊ߬ ߞߣߐ߫ ߓߟߏߡߐ߮ ߟߎ߬ ߕߘߍ߬ ߦߋ߫ ߕߏ߫ ߟߊ߫ ߞߐߙߍ ߞߣߐ߫ ߕߋ߲߬ ߠߋ߫߸ ߓߊ߬ߊߌ߬ ߊ߬ߟߎ߬ ߕߍ߫ ߝߙߋ߬ ߟߊ߫. ߖߐ߲߭ ߘߎ߰ߟߊ߫ߕߊ ߟߎ߬ ߦߋ߫ ߕߘߍ߬ ߟߊ߫ ߕߊ߯ߡߊ߫ ߛߘߍ ߟߎ߬ ߟߋ߬ ߘߐ߫ ߟߊ߬ߢߎ߲߬ߠߌ߲ ߣߌ߫ ߖߌ߰ߟߌ ߟߎ߬ ߟߊ߫, ߏ߬ ߟߎ߫ ߟߋ߬ ߛߊ߲߬ ߠߊ߫ ߥߟߊ߫ ߞߵߊ߬ߟߎ߫ ߝߙߋ߬. ߓߊ߬ߙߌ߬ ߕߎ߬ߡߊ ߘߏ߫ ߟߎ߫ ߟߊ߫ ߞߙߎ߫ ߛߊ߬ߓߊ ߢߌ߲߬ ߠߎ߬ ߓߍ߯ ߕߘߍ߬ ߘߌ߫ ߛߋ߫ ߞߍ߫ ߟߊ߫ ߘߎ߰ߙߋ߲ ߠߎ߬ ߘߌ߫. 

ߦߊ߬ߣߌ߲߬ ߛߋ߫ ߞߍߕߐ߫ ߓߟߏߡߐ߮ ߟߎ߬ ߡߊ߬߸ ߟߊ߲߬ߓߋ߬ ߜߘߍ߫ ߝߣߊ߫ ߛߙߊߛߌ߰ߣߍ߲߫ ߕߘߍ߬ ߦߋ߫ ߛߏߣߌ߲ߞߋ ߟߎ߬ ߓߟߏ߫߸ ߦߏ߫ ߡߊ߲߬ߘߋ߲߬ߞߊ ߟߎ߬ ߦߋ߫ ߢߊ ߡߍ߲ ߡߊ߬߸ ߣߴߊ߬ߟߎ߫ ߦߋ߫ ߕߊ߬ ߟߊ߫ ߗߍ ߘߐ߫. ߟߊߒߡߊ߫ ߘߐ߫߸ ߊ߬ߟߎ߫ ߞߊ߬ ߜ߭ߊߙߊ߲ߞߋ ߟߎ߬ ߓߌ߬ߟߊ߫ ߛߋ߲߬ߠߊ߫߸ ߞߊ߬ (ߓߊߙߘ) ߟߎ߫ ߕߎ߲߰ ߏ߬ ߟߎ߬ ߟߊ߫߸ ߞߊ߬ ߖߋ߬ߟߌ (ߖߋ߬ߛߋߙߋ߭) ߟߎ߬ ߕߎ߲߰ ߏ߬ ߟߎ߫ ߟߊ߫߸ ߊ߬ ߣߌ߫ ߞߊ߬ ߣߎ߬ߡߎ߲ (ߕߊ߬ߜ߭ߌ) ߟߎ߬ ߕߎ߲߰ ߏ߬ ߟߎ߫ ߟߊ߫.

ߣߘߐ߬ߟߐ߲߬ߠߌ߲ ߝߣߍ߬ߝߣߍ ߘߏ߫ ߞߵߊ߬ ߦߌ߬ߘߊ߬ ߞߏ߫ ߊߙߊߓߎ ߟߎ߬ ߣߌ߫ ߓߍߙߑߓߍߙߌ ߟߎ߬ ߕߘߍ߬ ߘߊ߫ ߡߙߊ߬ߞߊ ߟߎ߬ ߟߊ߫ ߖߎ߬ߟߦߊ߬ ߘߊߡߌ߬ߣߊ߬ߣߍ߲ ߣߴߊ߬ ߟߐ߬ߞߎ߬ߣߍ߲߫ ߞߘߐ ߟߎ߫ ߘߐ߫߸ ߞߊ߬ ߓߐ߫ ߜ߭ߊ߰ߣߊ߫ ߞߊ߬ ߥߊ߫ ߝߘߊ߬ߝߌ߲߬ߠߊ߫ ߕߟߋ߬ߓߋ ߞߐ߰ߖߌ߬ߘߊ ߟߎ߬ ߟߊ߫ ߛߊߣߌ߲ ߣߌ߫ ߞߐ߱ ߣߌ߫ ߥߏ߬ߙߏ ߟߎ߬ ߝߊ߬ߟߋ߲߬ߢߐ߲߰ߠߊ ߘߐ߫߸ ߊ߬ ߣߌ߫ ߓߟߏߡߐ߮ ߘߏ߫ ߟߎ߫; ߏ߬ ߖߎ߬ߟߦߊ ߏ߬ ߛߋ߫ ߘߊ߫ ߝߘߊ߬ߝߌ߲߬ߠߊ߫ ߕߟߋ߬ߓߋ ߞߐ߰ߖߌ߬ߘߊ ߟߎ߬ ߟߊ߫ ߟߌ߲ߓߊ߲߫ ߡߊ߲ߞߊ߲ ߝߍ߬ߟߊ ߟߎ߫ ߘߐ߫ ߝߊ߯ߘߐߞߍ߫ ߁߁߲ ߠߴߊ߬ ߣߌ߫ ߞߊ߬ ߕߊ߬ߡߌ߲߬ ߊ߬ ߘߊߘߐߓߍ߲߬ ߠߊ߫, ߊ߬ ߣߌ߫ ߝߊ߯ߘߐߞߍ߫ ߁߃߲ ߣߌ߫ ߁߄߲ ߠߎ߬ ߟߊ߫ ߡߊ߲߬ߘߋ߲߫ ߝߊ߰ߡߊ߬ߟߊ ߘߐ߫߸ ߊ߬ ߣߌ߫ ߝߊ߯ߘߐߞߍ߫ ߁߆߲ ߠߊ߫ ߛߐ߲ߜ߭ߊߌ߫ ߝߊ߰ߡߊ߬ߟߊ ߘߐ߫.

ߖߐ߲߬ߧߊ ߝߊ߲߬ߞߊ ߥߙߊ߬ߣߍ߲߸ ߏ߬ ߘߏ߫ ߟߎ߫ ߝߣߊ߫ ߞߊ߬ ߢߡߊ߬ߞߟߊ߬ߦߊ ߞߍ߫. ߕߊ߬ߡߊߙߌ߬ ߞߵߊ߬ ߝߐ߫ ߞߏ߫ ߓߟߏߡߐ߯ߦߊ ߟߊ߫ ߝߊ߲߬ߞߊ߫ ߛߐߘߐ߲ ߠߋ߬ ߞߍ߫ ߘߊ߫ ߛߊߓߎ߫ ߘߌ߫ ߞߊ߬ ߢߡߊ߬ߞߟߊ߬ߦߊ ߝߊ߲߬ߞߊ ߟߊߥߙߊ߬ ߛߌߦߊ߫ ߜߘߍ ߟߎ߬ ߘߐ߫ ߝߊ߯ߘߐߞߍ߫ ߁߃߲ ߠߊ߫. ߡߊߞ ߌ߲ߟߐߛ߭ ߝߣߊ߫ ߞߊ߬ ߕߊ߬ߡߊߙߌ߬ ߟߊ߫ ߢߊ߬ߝߐ߬ߟߌ ߏ߬ ߟߊߛߙߋߦߊ߫߸ ߒ߬ߞߵߊ߬ ߞߵߊ߬ ߝߐ߫ ߞߏ߫ ߢߡߊ߬ߞߟߊ߬ߦߊ ߓߌ߬ߟߊ߬ ߘߊ߫ ߛߋ߲߬ߠߊ߫ ߊߝߙߌߞߌ߬ ߕߟߋ߬ߓߋ ߘߍ߭ ߞߣߐ߫ ߟߋ߬ ߞߊ߬ߦߌ߯ ߞߘߐ߬ߞߘߐ߬ߡߊ߲߫, ߦߏ߫ ߛߏߣߌ߲ߞߋ߸ ߡߊ߬ߣߌ߲߬ߞߊ߸ ߥߟߐߝߐ߸ ߛߋߙߍߙߋ߸ ߊ߬ ߣߌ߫ ߘߏ߫ ߜߘߍ ߟߎ߬. ߊ߬ߟߋ߫ ߞߊ߬ ߢߡߊ߬ߞߟߊ߬ߦߊ ߦߙߌߥߊߟߌ ߓߌ߬ߟߊ߬ ߝߊ߯ߘߐߞߍ߫ ߁߀߲ ߠߋ߬ ߟߊ߫, ߞߏ߫ ߓߊߏ߬ ߖߐ߲߬ ߡߌߘߊ ߣߌ߫ ߖߐ߲߬ ߖߎߟߦߊ ߣߌ߫ ߖߐ߲߬ ߡߙߊ ߟߎ߬ ߟߊߘߊ߬ߤߊ߫ ߘߊ߫ ߞߐߙߍ ߟߎ߬ ߢߍ߫ ߏ߬ ߕߎ߬ߡߊ ߟߋ߬ ߟߊ߫߸ ߞߴߏ߬ ߟߋ ߓߏߟߏ߲ߓߐߣߍ߲߫ ߦߋ߫ ߞߊ߬ ߞߍ߫ ߢߡߊ߬ߞߟߊ ߟߎ߬ ߘߌ߫ ߞߐ ߟߊ߫. 

ߞߏ߬ߣߌ߲߬ ߞߊ߲ߟߐ߲ߘߐߦߟߊ ߟߎ߬ ߦߴߊ߬ ߦߌ߬ߘߊ߬ ߟߊ߫ ߞߏ߫ ߖߐ߲߬ߧߊ ߣߌ߫ ߢߡߊ߬ߞߟߊ߬ߦߊ ߟߎ߬ ߕߘߍ߬ ߦߋ߫ ߟߊߕߊ߬ߡߌ߲߬ ߠߊ߫ ߟߋ߬ ߡߊ߲߬ߘߋ߲߬ߞߊ ߟߎ߬ ߣߌ߫ ߛߏߣߌ߲ߞߋ ߟߎ߬ ߕߍ߫, ߊ߬ ߣߌ߫ ߘߐ߬ߜ߭ߐ߲ ߠߎ߬ ߕߍ߫. ߒ߬ߞߊ߬ ߞߊ߲ߟߐ߲ߘߐߦߟߊ ߟߎ߬ ߦߋ߫ ߛߊ߲߬ߝߘߊ߬ߓߐ߫ ߘߏ߲߬ ߠߊ߫ ߛߏߣߌ߲ߞߋ ߟߎ߬ ߣߌ߫ ߡߊ߬ߣߌ߲߬ߞߊ ߟߎ߬ ߟߊ߫ ߓߟߏߡߐ߯ߦߊ ߣߌ߫ ߢߡߊ߬ߞߟߊ߬ߦߊ ߟߎ߬ ߕߍ߫ ߝߊ߲߬ ߘߐ ߝߍ߬߸ ߊ߬ ߣߌ߫ ߕߎߥߊߙߍߞߌ ߟߎ߬ ߣߌ߫ ߡߎ߯ߙ ߟߎ߫ ߕߊ ߕߍ߫ ߊߝߙߌߞߌ߬ ߞߐ߬ߘߎ߮ ߘߐ߫, ߞߴߏ߬ ߟߎ߬ ߓߍ߯ ߘߊߡߌ߬ߣߊ߬ ߘߴߊ߬ ߞߏߟߊ߫ ߟߋ߬߸ ߞߵߊ߬ ߕߘߍ߬ ߖߐ߫߹ ߛߌ߰ߢߐ߲߰ߡߊ ߟߎ߬ ߦߴߊ߬ߟߎ߫ ߢߡߊߟߊ߫ ߟߊ߫ ߟߋ߬ ߢߐ߲߮ ߡߊ߬ ߟߋ߬ ߛߐ߲߬ ߞߘߊߎ߫. 

 ߝߘߎ 
A Soninke woman, an 1853 sketch by David Boilat

ߕߟߋ߬ߓߋ߬ߞߊ ߟߎ߬ ߟߊ߫ ߖߌ߰ߟߌ߬ ߘߐ߫ ߞߏ߫ ߡߙߊ߬ߞߊ ߟߎ߬ ߟߊ߫ ߝߘߎ ߓߌ߲ߓߌ߲ߣߍ߲߫ ߦߋ߫ ߛߌ߬ߟߊ߬ߡߊ ߟߎ߬ ߕߊ ߟߋ߬ ߡߊ߬߸ ߞߊ߬ߣߌ߲߬ߡߊ ߣߌ߫ ߞߟߊ߬ߡߍ߬ ߝߘߎ ߞߊ߬ߣߌ߲߬. ߞߵߊ߬ ߕߘߍ߬ ߏ߬ ߦߋ߫ ߝߘߊ߬ߝߌ߲߬ߠߊ߫ ߕߟߋ߬ߓߋ ߟߊ߲߬ߘߊ߬ ߞߘߐߞߘߐ߫ ߟߋ߬ ߘߌ߫߸ ߡߍ߲ ߦߋ߫ ߡߙߊ߬ߞߊ ߣߌ߫ ߒߞߏߝߐߟߊ ߟߎ߬ ߣߌ߫ ߡߊ߲߬ߘߋ߲߬ ߛߌߦߊ ߝߊ߲߬ߓߊ ߘߐ߫, ߝߏ߫ ߞߊ߬ߞߎ߬ߘߊ߬ߦߊ ߡߍ߲ ߓߘߊ߫ ߝߟߐ߫ ߊ߬ ߘߐߖߐ߲߬ߛߐ߬ ߟߊ߫߸ ߣߴߏ߬ ߕߍ߫ ߊ߬ ߦߋ߫ ߡߊ߬ߞߍ ߣߌ߫ ߡߊ߬ߡߛߏ ߓߍ߯ ߞߎ߲߭ ߘߐ߫ ߟߋ߬ ߞߴߊ߬ ߘߴߊ߬ ߓߏߙߌ߲ߘߋ߲ ߝߘߎ߫ ߥߟߴߊ߬ ߕߍߣߍ߲ߘߋ߲, ߣߌ߫ ߘߏ߫ ߟߎ߫ ߝߊ߲߭ ߡߴߊ߬ߟߎ߫ ߕߊ ߛߐ߬ߘߐ߲߬߸ ߏ߬ ߟߎ߬ ߦߋ߫ ߞߍ߬ߟߍ ߓߋ߬ ߟߴߊ߬ߟߎ߫ ߓߏߙߌ߲߫ ߠߎ߫ ߞߊ߲߬. ߡߐ߰ߓߊ߬ߞߘߐ ߟߎ߬ ߟߋ߬ ߦߋ߫ ߡߏ߬ߛߏ ߢߌߣߌ߲߫ ߠߊ߫ ߢߐ߲߯ ߠߊ߫ ߛߊ߲߬ߘߊ ߘߏ߫ ߘߌ߫ ߞߏ߫: ߞߊ߬ߣߌ߬ߡߊ ߥߟߏߣߍ߲߫ ߦߋ߫ ߞߊ߬ߣߌ߲߬ߡߊ ߟߋ߬ ߞߊ߬ ߞߊ߬ߣߌ߲߬ߡߊ ߡߏߦߌ߫ ߞߟߊ߬ߡߍ ߦߋ߫. 

ߣߌ߫ ߞߐߙߍ߫ ߝߌ߬ߟߊ ߛߐ߲߬ ߘߊ߫ ߢߐ߲߯ ߧߍ߫, ߝߘߎߡߊ ߟߎ߬ ߘߌ߫ ߓߟߏߘߏ߲߬ ߢߐ߲߯ ߓߟߏ߫ (ߌ ߣߊ߬ ߕߊ߯ߡߊ ߟߊߜ߭ߊ߬) ߡߌ߬ߛߙߌ ߟߊ߫. ߝߘߎ ߟߊߘߊ߲ ߞߐ ߏ߬ ߘߐ߫, ߗߍ߭ ߘߌ߫ ߕߏ߫ ߥߏߘߌ ߘߏ߫ ߛߙߊ߬ ߟߊ߫ ߡߏ߬ߛߏ ߟߊ߫ ߞߐߙߍ ߟߎ߬ ߢߍ߫ ߡߏ߬ߛߏ ߓߊߟߏ ߘߌ߫ (ߣߞߊߝߊ). ߊ߬ߟߎ߬ ߦߋ߫ ߝߘߎ ߞߟߌ߫ ߟߊ߫ ߟߋ߬ ߞߏ߫ "ߝߕߎ"߸ ߏ߬ ߦߋ߫ ߞߎ߲߬ߝߊ߰ ߟߊ߫ ߞߢߐߞߏ ߟߋ߬ ߡߊ߬ ߥߎ߬ߙߊ ߟߊ߫ ߡߍ߲ ߦߋ߫ ߞߟߌ߫ ߟߊ߫ ߞߏ߫ ߞߊߙߌߞߐ߲ߔߍ. 

ߞߢߐ ߣߴߊ߬ ߗߍ߬ ߦߋ߫ ߡߊߛߙߊ߬ ߟߊ߫ ߟߊ߬ߟߌ߰ߟߌ߬ߞߊ߲ ߘߏ߫ ߟߎ߫ ߟߊ߫. ߞߛߎ߬ߡߊ߲ߕߊ-ߦߎߜ߭ߏ߬ ߞߊ߬ ߞߢߐߞߎߘߊ ߕߊ ߞߟߌ߫ ߞߏ߫ ߞߛߎ߬ߡߊ߲ߕߊ-ߦߞߊ߬ߙߋ. ߞߢߐߞߏ ߟߐ߯ߞߎ߲߫ ߞߋߟߋ߲ ߡߊ߬߸ ߡߏ߬ߛߏ ߟߎ߬ ߘߌ߫ ߢߐ߲߯ߦߋ߫ ߞߊ߬ ߞߢߐ߫ ߡߎߙߊ߲ ߘߊ߲߬ߕߍ߰ ߢߐ߲߯ ߢߍ߫. 

 ߗߓߍߦߊ 

A Soninke woman and her daughter in Sélibaby, Mauritania

ߛߏߣߌ߲ߞߋ ߟߎ߬ ߦߋ߫ ߗߓߍ߬ߦߊ ߞߍ߫ ߟߴߊ߬ ߣߴߊ߬ߟߎ߫ ߦߴߊ߬ ߞߟߌ߫ ߟߊ߫ ߟߋ߬ ߞߏ߫ "ߓߌߙߎ߫". ߥߎ߬ߙߊ߬-ߥߎ߬ߙߊ߬߸ ߞߊߡߋߙߋ߲ (ߗߍ߬ߓߊ߬ߟߋ߲) ߡߍ߲ ߠߎ߬ ߓߌ߬ߟߊ߬ߣߍ߲߫ ߦߋ߫ ߞߐ߬ ߘߐ߫ ߛߊ߲߬ ߕߊ߬ߡߌ߲߬ߣߍ߲ ߠߊ߫, ߏ߬ ߟߎ߬ ߘߌ߫ ߘߎ߲߬ߘߎ߲߬ ߘߐ߲ ߠߎ߬ ߣߌ߫ ߕߏߟߏ߲߫ ߜߘߍ߫ ߟߎ߫ ߞߍ߫ ߗߍ߬ߓߊ߬ߟߋ߲߬ ߞߎߘߊ ߟߎ߬ ߢߍ߫ ߞߵߊ߬ ߟߊߥߟߌ߬ ߊ߬ߟߎ߬ ߤߊߞߟߌ ߡߊߞߟߏ ߡߊ߬. ߗߍ߬ߓߦߊ߬ ߕߏߟߏ߲ (ߛߏ߬ߟߌ) ߕߎ߬ߡߊ ߟߊ߫, ߗߍ߬ߓߊ߬ߟߋ߲ ߡߍ߲ ߠߎ߬ ߓߌ߬ߟߊ߬ߕߐ߫ ߦߋ߫ ߞߐ߬ ߘߐ߫߸ ߏ߬ ߟߎ߬ ߘߴߊ߬ߟߎ߫ ߛߌ߰ ߝߐߟߌߝߋ߲ ߛߏ߫ (ߘߎ߲߬ߘߎ߲߬ߓߊ߸ ߕߊ߬ߡߊ߲ «tambour») ߟߊߡߌߣߌ߲ ߘߐ߫߸ ߊ߬ ߦߋ߫ ߝߐ߫ ߟߊ߫ ߡߍ߲ ߡߊ߬ ߞߏ߫ ”ߘߊ߬ߌߣߌ߬”. ߏ߬ ߓߊ߰ ߞߍ߫ ߕߏ߯ߘߊ ߘߋߣߍ߲ ߠߎ߬ ߣߴߊ߬ ߡߊ߬ߡߐ߮ ߟߎ߬ ߓߍ߯ ߘߌ߫ ߣߵߊ߬ߟߎ߫ ߡߌߣߌ߲߫ ߊ߬ ߡߊ߬ ߞߘߍߜߍ߫, ߔߏ߰ߕߌ߰ߣߍ߲ ߠߎ߬߸ ߡߏ߬ߛߏ ߟߎ߬߸ ߗߍ߭ ߟߎ߬߸ ߓߟߏߡߐ߮ ߟߎ߬. ߒ߬ߓߊ߬ ߏ߬ ߥߊ߯ߕߌ ߟߊ߫߸ ߘߌ߬ߛߊ߫ ߗߋ߲߰ߓߊ߬ ߛߌߦߊߡߊ߲߫ ߠߎ߫ ߦߋ߫ ߞߍ߫ ߟߴߊ߬ ߟߊߡߌߣߌ߲ ߘߐ߫ ߏ߬ ߕߎ߬ߡߊ ߟߵߊ߬ߟߎ߬ ߝߣߊ߫ ߦߴߊ߬ ߝߐ߫ ߟߊ߫ ߡߍ߲ ߡߊ߬ ߞߏ߫ ”ߘߌ߬ߛߊ”.

ߡߏ߬ߛߏ ߟߎ߬ ߦߋ߫ ߓߌ߬ߟߊ߬ ߟߊ߫ ߝߘߊ߬ߝߌ߬ߠߊ߫ ߕߟߋ߬ߓߋ ߡߊ߲߬ߘߋ߲߬ ߛߌߦߊ ߝߊ߲߬ߓߊ ߓߍ߯ ߓߟߏ߫߸ ߞߊ߬ߦߌ߯ ߞߊ߬ߞߘߐߞߘߐ ߥߎ߬ߛߎ ߘߐ߫. ߊ߬ ߓߎ߲ߓߎ߲ߣߍ߲߫ ߕߘߍ߬ ߦߋ߫ ߞߊ߬ߙߊ߲ ߣߌ߫ ߞߏߟߐ߲ ߣߌ߫ ߡߐ߱ ߟߎ߬ ߘߊ߬ߙߌ ߟߋ߬ ߡߊ߬ ߡߐ߰ߦߊ ߟߊߢߊ߬ ߞߏ ߟߎ߬ ߟߊߘߊ߲ ߠߊ߫. ߓߊߛߌߓߐ ߣߌ߫ ߞߙߌߛߌ ߣߌ߫ ߛߏߡߦߊ ߣߌ߫ ߛߎߦߊ ߟߎ߬ ߕߘߍ߬ ߦߋ߫ ߞߊ߬ߙߊ߲߬ ߠߴߊ߬ߟߋ ߟߋ߬ ߘߐ߫. 

 ߓߊߟߏ ߟߎ߫ 
ߡߙߊ߬ߞߊ ߟߎ߬ ߟߊ߫ ߘߊߓߐ ߦߋ߫ ߞߍ߫ ߟߊ߫ ߓߊ߬ߛߌ ߟߋ߬ ߘߌ߫. ߓߊ߬ߛߌ ߏ߬ ߘߏ߫ ߦߋ߫ ߞߋ߲߬ߘߋ (ߞߋߣߌ߲ߞߋ߭) ߘߐ߫߸ ߟߌߞߐ߮߸ ߊ߬ ߣߌ߫ ߣߐߣߐ ߣߌ߫ ߞߐ߭ ߟߎ߬ ߓߊ߬ߛߊ߲߬ߣߍ߲ ߘߐ߫߸ ߏ߬ ߣߌ߫ ߛߐ߲ߓߌ߬ (sombi), ߓߊ߬ߛߌ ߘߏ߫ ߦߋ߫ ߟߊߘߊ߲߫ ߠߊ߫ ߡߊ߬ߟߏ߸ ߞߋ߲߬ߘߋ ߥߟߊ߫ ߢߐ߭ (ߞߊ߬ߓߊ) ߟߎ߬ ߘߐ߫. ߘߊ߬ߡߌߣߊߟߌ ߘߐ߫ ߘߊ߲߬ߓߊ߫ ߕߍߙߍ߬ ߣߌ߫ ߟߞߊߦߊ ߟߎ߬ ߛߌߦߊߡߊ߲ߓߊ ߟߋ߬ ߦߋ߫, ߏ߬ ߟߎ߬ ߡߍ߲ ߠߎ߬ ߦߋ߫ ߟߊߘߊ߲߫ ߠߊ߫ ߡߊ߬ߟߏ ߣߌ߫ ߕߌ߬ߦߊ ߟߋ߬ ߘߐ߫߸ ߏ߬ ߟߎ߬ ߦߋ߫ ߛߏߣߌ߲ߞߋ ߟߎ߬ ߘߌߦߊߣߍ߲߫ ߓߊߟߏ ߟߎ߬ ߘߌ߫. ߘߍߙߍ (ߥߏ߬ߡߌ߲)߸ ߏ߬ ߦߋ߫ ߞߋ߲߬ߘߋ ߣߌ߫ ߛߐ߬ߛߐ߫ ߓߊ߬ߛߊ߲߬ߣߍ߲ ߠߎ߬ ߟߋ߬ ߘߌ߫. 

 ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ 
ߛߏߣߌ߲ߞߋ ߟߎ߬ ߘߐ߱ߘߏ߲߬ߣߍ߲߫ ߦߋ߫ ߛߍ߬ߣߍ ߣߌ߫ ߖߊ߬ߥߏ ߟߎ߬ ߟߋ߬ ߟߊ߫ ߢߐ߲߯ߝߍ߬. ߛߊ߬ߡߊ ߓߊ߯ ߛߋ߫, ߗߍ߭ ߟߎ߬ ߣߌ߫ ߡߏ߬ߛߏ ߟߎ߬ ߓߍ߯ ߟߋ߬ ߦߋ߫ ߥߊ߫ ߟߊ߫ ߝߏ߬ߘߏ ߘߐ߫. ߡߏ߬ߛߏ ߟߎ߬ ߦߋ߫ ߕߏ߫ ߟߊ߫ ߟߎ ߡߊ߬ ߕߓߌߟߌ ߣߌ߫ ߡߛߏ߬ߦߊ߬ ߓߊ߯ߙߊ ߕߐ߬ߡߊ ߟߎ߬ ߟߊ߫߸ ߊ߬ ߣߌ߫ ߞߵߊ߬ߟߎ߫ ߖߊ߲߬ߕߏ߫ ߘߋߣߍ߲ ߠߎ߬ ߘߐ߫. ߡߛߏ߬ߞߘߐ ߟߎ߬ ߝߣߊ߫ ߦߋ߫ ߥߌ߬ߙߌ߲߬ߟߌ ߣߌ߫ ߓߊ߯ߙߊ߫ ߓߘߎߓߘߎ ߟߎ߬ ߞߍ߫ ߟߊ߫. 

ߝߘߊ߬ߝߌ߲߬ߠߊ߫ ߕߟߋ߬ߓߋ ߛߌߦߊ߫ ߡߍ߲ ߠߎ߬ ߝߎ߲ߘߌ߫ ߘߊ߫ ߞߎ߲߬ߝߟߐ ߘߐ߫ ߞߊ߬ ߥߊ߫ ߝߊ߬ߙߊ߲߬ߛߌ߫, ߏ߬ ߟߎ߫ ߓߐ߫ ߘߊ߫ ߛߏߣߌ߲ߞߋ ߟߎ߬ ߟߋ߬ ߘߐ߫. ߛߏߣߌ߲ߞߋ ߟߎ߬ ߦߋ߫ ߛߌߦߊ߫ ߡߌ߬ߙߌ߲߬ߡߊ ߟߎ߬ ߘߏ߫ ߟߋ߬ ߘߌ߫ ߡߊ߬ߟߌ ߣߌ߫ ߛߣߍ߬ߜ߭ߊߟߌ߫ ߣߌ߫ ߜ߭ߊ߲ߓߌ߫ ߟߎ߫ ߘߐ߫. 

 ߛߏߣߌ߲ߞߋ ߡߐ߰ߘߐ߬ߜߍ ߟߎ߬ 

 ߘߎ߬ߛߎ߫ ߓߜ߭ߊ߬ߦߜ߭ߐ߸ ߡߊ߬ߟߌ ߘߐ߲߬ߞߟߌ߬ߟߊ߬ߟߊ 
 ߡߊ߬ߡߊߘߎ߫ ߓߜ߭ߊ߬ߦߜ߭ߐ, ߡߊ߬ߟߌ ߕߏ߬ߟߊ߲߬ߕߊ߲߬ߠߊ 
 ߛߌߦߊߞߊ߬ ߓߜ߭ߊ߬ߦߜ߭ߐ, ߡߊ߬ߟߌ ߕߏ߬ߟߊ߲߬ߕߊ߲߬ߠߊ 
 ߊߓߘߎߟߊߤߌ߬ ߓߊ߬ߕߟߌ, ߛߣߍ߬ߜ߭ߊߟߌ߫ ߘߝߐ߬ߦߊ߬ߟߊ ߣߴߊ߬ ߓߘߍ߬ߓߘߍ߬ߟߌ߬ߟߊ 
 ߖߍ߬ߜ߭ߌ ߓߊ߬ߕߟߌ, ߛߣߍ߬ߜ߭ߊߟߌ߫ ߓߊ߲߬ߖߦߊ߬ߟߊ (Judoka) 
 ߟߊ߭ߛߊ߬ߣߊ߫ ߓߊ߬ߕߟߌ, ߡߊ߬ߟߌ ߕߣߐ߬ߓߌ߬ߘߌ߲߬ߠߊ; 
 ߖߊ߬ߡߍ߲ ߓߍߙߑߕߋ߫, ߡߊ߬ߟߌ

 ߦߟߌߡߊߛߙߋ ߟߎ߬ 

ߦߌߟߡߊ:ߊߝߙߌߞߌ߬ ߕߟߋ߬ߓߋ ߛߌߦߊ
ߦߌߟߡߊ:ߛߏߣߌ߲ߞߋ
ߦߌߟߡߊ:ߊߝߙߌߞߌ߬ ߕߟߋ߬ߓߋ ߘߏ߲߬ߘߊ
ߦߌߟߡߊ:ߡߊ߬ߟߌ ߓߏ߲߬ߘߊ
ߦߌߟߡߊ:ߛߣߍ߬ߜ߭ߊߟߌ߫ ߓߏ߲߬ߘߊ
ߦߌߟߡߊ:ߡߏߙߌߕߊߣߌ߲߫ ߓߏ߲߬ߘߊ
ߦߌߟߡߊ:ߡߊ߲߬ߘߋ߲߬ ߛߌߦߊ